gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5730, del 28-03-2008 (2008/2953)

Convocatòria de quatre places d'agent de la policia local.
----------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2953


Data del document
:   29-02-2008

Organisme emissor
:   Ajuntament de Segorbe

Tipus de document
:   Convocatòria

Descriptors 

:   * Segorbe
    * administració local
    * concurs administratiu
    * policia

Convocatòria de quatre places d'agent de la policia local. [2008/2953]  
En el Butlletí Oficial de la Província de Castelló número 27, de data 28 de febrer de 2008, es publiquen les bases per a proveir, en propietat, quatre places d'agents de la policia local, vacants a la plantilla de personal funcionari de l'Ajuntament de Segorbe.  
El termini de presentació d'instàncies serà de 20 dies hàbils comptadors des de l'endemà de la publicació realitzada en el Boletín Oficial del Estado.  
Els anuncis successius es faran públics en el Butlletí Oficial de la Província de Castelló i al tauler d'edictes municipal.  
Segorbe, 29 de febrer de 2008.- L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 5883, del 31-10-2008 (2008/12528)

Informació pública del compte de liquidació definitiva del projecte de reparcel·lació relatiu a l'àmbit del Programa d'Actuació Integrada de la Unitat d'Execució única del Pla Parcial Lledó III, del Pla General d'Ordenació Urbana de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12131


Data del document
:   06-10-2008

Organisme emissor
:   Urbanizadora Lledo Iii, SA

Tipus de document
:   Informació Pública

Descriptors 

:   * Castelló de la Plana
    * empresa privada
    * pla d'urbanisme

Informació pública del compte de liquidació definitiva del projecte de reparcel·lació relatiu a l'àmbit del Programa d'Actuació Integrada de la Unitat d'Execució única del Pla Parcial Lledó III, del Pla General d'Ordenació Urbana de Castelló de la Plana. [2008/12990]  
La mercantil Urbanizadora Lledó III, SA, com a agent urbanitzador, ha formulat el compte de liquidació definitiva del projecte de reparcel·lació relatiu a l'àmbit del Programa d'Actuació Integrada de la Unitat d'Execució única del Pla Parcial Lledó III, del Pla General d'Ordenació Urbana de Castelló de la Plana, d'acord amb el que establixen els articles 128 i 129 del Reglament de Gestió Urbanística (Reial Decret 3.288/1978).  
En aplicació del que establixen els articles 128 i 129 del Reglament de Gestió Urbanística (Reial Decret 3.288/1978), en relació amb l'article 177 de la Llei Urbanística Valenciana (Llei 16/2005, de 30 de desembre), se sotmet el referit compte de liquidació definitiva a informació pública per un termini d'un mes a partir de l'endemà de la publicació d'aquest anunci en el Diari Oficial de la Comunitat Valenciana, durant el qual els interessats hi podran formular qualssevol al·legacions que els convinguen segons dret i que seran presentades davant del Registre General de l'Ajuntament de Castelló de la Plana.  
En el mateix termini d'un mes, podran consultar l'esmentat compte de liquidació definitiva protocol·litzat en la notaria d'Agustín Cerdá Ferrer, sítia en el carrer Ruiz Zorrilla, núm. 1, 3r, de Castelló de la Plana. També, es podrà consultar la referida documentació, així com l'expedient administratiu, a l'Ajuntament de Castelló de la Plana els dies hàbils en horari d'atenció al públic.   
Expressament es fa constar que el present anunci es dirigix, als efectes del compliment de l'article 59.4 de la Llei 30/1992, Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb adreça desconeguda o insuficient per a practicar la notificació.   
Castelló de la Plana, 6 d'octubre de 2008.- La Urbanizadora Lledó III: Fernando Alfonso Montesinos.
Diari Oficial de la Generalitat Valenciana


Sumari del DOGV 5807, del 16-07-2008 (2008/8792)

Nomenament d'un conserge encarregat del poliesportiu a temps parcial (50% de la jornada), com a personal laboral fix.
---------------------------------------------------------------------------------------------------------------------

### Dades del document

Número de DOGV
:   5807

Data del DOGV
:   16-07-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/8792


Data del document
:   09-07-2008

Organisme emissor
:   Ajuntament de Quatretonda

Tipus de document
:   Resolució

Descriptors 

:   * concurs administratiu
    * funcionari
    * administració local

Nomenament d'un conserge encarregat del poliesportiu a temps parcial (50% de la jornada), com a personal laboral fix. [2008/8792]  
Conclòs el procés selectiu, ha sigut nomenat personal laboral fix, en la plaça de conserge encarregat del poliesportiu a temps parcial (50% de la jornada laboral) de l'Ajuntament de Quatretonda, Enrique José Tortosa Llin, amb document nacional d'identitat 37932000-X, per Decret d'Alcaldia número 257 de data de 9 juliol de 2008.  
La qual cosa es fa pública per al general coneixement.  
Quatretonda, 9 de juliol de 2008.- L'alcalde: Rafael Benavent Vidal.
Diari Oficial de la Generalitat Valenciana


Sumari del DOGV 5820, del 04-08-2008 (2008/9358)

Informació pública de la pèrdua de l'original de la carta de pagament de la fiança número 462007M462.
-----------------------------------------------------------------------------------------------------

### Dades del document

Número de DOGV
:   5820

Data del DOGV
:   04-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9358


Data del document
:   17-07-2008

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació pública de la pèrdua de l'original de la carta de pagament de la fiança número 462007M462. [2008/9358]  
A causa de la pèrdua de l'original de la carta de pagament de la fiança núm. 997810S340 per import de 730,00 euros, a nom d'UTE Lonja Castellón, A74872230, a favor de la Universitat Jaume I de Castelló.   
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
València, 17 de juliol de 2008.- La directora territorial: Pilar Morant López.
Diari Oficial de la Generalitat Valenciana


Sumari del DOGV 5839, del 01-09-2008 (2008/9347)

Informació pública del concert previ a la revisió general del Pla General d'Ordenació Urbana de Quartell.
---------------------------------------------------------------------------------------------------------

### Dades del document

Número de DOGV
:   5839

Data del DOGV
:   01-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9347


Data del document
:   24-07-2008

Organisme emissor
:   Ajuntament de Quartell

Tipus de document
:   Informació Pública

Descriptors 

:   * Quartell
    * pla d'urbanisme
    * administració local

Informació pública del concert previ a la revisió general del Pla General d'Ordenació Urbana de Quartell. [2008/9347]  
Francisco Huguet Queralt, alcalde president de l'Ajuntament de Quartell, pel present edicte fa saber:  
Que s'ha redactat el concert previ a la revisió general del Pla General d'Ordenació Urbana de Quartell, elaborat per tècnics de la Universitat Politècnica de València, se n'ha donat compte al Ple de la corporació i s'ha remés a la Comissió Territorial d'Urbanisme; pel present edicte i de conformitat amb el que disposa l'article 83 de la Llei 16/2005, de 30 de desembre, s'exposa al públic, per termini d'un mes, als efectes que els interessats legítims puguen examinar-lo en la Secretaria d'aquest Ajuntament i presentar-hi les al·legacions que estimen pertinents.   
El termini esmentat començarà a comptar a partir de la publicació en el Diari Oficial de la Comunitat Valenciana.  
Quartell, 24 de juliol de 2008.- L'alcalde: Francisco Huguet Queralt.
Diari Oficial de la Generalitat Valenciana


Sumari del DOGV 5815, del 28-07-2008 (2008/9038)

RESOLUCIÓ de 14 de juliol de 2008, de la secretària autonòmica d'Esport, vicepresidenta del Consell Valencià de l'Esport per la qual es publiquen les subvencions concedides en base a la resolució de convocatòria de subvencions destinades a les entitats participants en el nivell d'iniciació al rendiment dins dels XXVI Jocs Esportius de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9038


Data del document
:   14-07-2008

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública
    * suport econòmic
    * organització esportiva
    * espectacle esportiu
    * esport

RESOLUCIÓ de 14 de juliol de 2008, de la secretària autonòmica d'Esport, vicepresidenta del Consell Valencià de l'Esport per la qual es publiquen les subvencions concedides en base a la resolució de convocatòria de subvencions destinades a les entitats participants en el nivell d'iniciació al rendiment dins dels XXVI Jocs Esportius de la Comunitat Valenciana. [2008/9038]  
En compliment d'allò disposat per l'article 18 de la Llei 38/2003, de 17 de novembre, General de Subvencions, es resol donar publicitat a les subvencions concedides per la secretària autonòmica d'Esport/vicepresidenta del Consell Valencià de l'Esport per delegació de la consellera de Cultura i Esport/presidenta del Consell Valencià de l'Esport, en la Resolució dictada el 14 de juliol de 2008, i que figuren com annex d'esta resolució.  
València, 14 de juliol de 2008.- La secretària autonòmica d'Esport, vicepresidenta del Consell Valencià de l'Esport, p. d. (Resolució de 29.12.2006;DOCV 5435): Niurka Montalvo Amaro.  
ANNEX  
Subvencions concedides per el Consell Valencià de l'Esport  
Aplicació pressupostària: capítol IV, línia T0106000 dels pressupostos del Consell Valencià de l'Esport per a l'any 2008.  
Crèdit pressupostari: 60.000 euros.  
Finalitat: Finançar les despeses de desplaçaments dels equips inscrits en el nivell d'iniciació al rendiment que superen els 30 quilòmetres (anada i tornada) per desplaçament realitzats durant els XXVI Jocs Esportius de la Comunitat Valenciana.  
PROVÍNCIA D'ALACANT  
  
PROVÍNCIA DE CASTELLÓ  
  
PROVÍNCIA DE VALÈNCIA  

Diari Oficial de la Generalitat Valenciana


Sumari del DOGV 5713, del 28-02-2008 (2008/2508)

Correcció d'errades de l'anunci de la convocatòria de concurs per a la selecció d'agent urbanitzador de la unitat d'execució residencial núm. 9 de l'homologació de les normes subsidiàries de planejament municipal.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5713

Data del DOGV
:   28-02-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/2508


Data del document
:   08-02-2008

Organisme emissor
:   Ajuntament d'Almoradí

Tipus de document
:   Correcció d'errades

Correcció d'errades

 Descriptors 

:   * Almoradí
    * contracte d'obres
    * obres públiques
    * licitació
    * pla d'urbanisme
    * administració local

Correcció d'errades de l'anunci de la convocatòria de concurs per a la selecció d'agent urbanitzador de la unitat d'execució residencial núm. 9 de l'homologació de les normes subsidiàries de planejament municipal.  
 [2008/2508]  
D'acord amb l'article 132.1 de la Llei 16/2005, Urbanística Valenciana, en data 7 de febrer de 2008 es va procedir a publicar edicte en el Diari Oficial de la Comunitat Valenciana núm. 5698, de 7 de febrer de 2008, pel qual s'anunciava la convocatòria de concurs per a la selecció d'agent urbanitzador de la unitat d'execució residencial núm. 9 de l'homologació de les normes subsidiàries de planejament municipal, segons Acord de l'Ajuntament en Ple, de data 27 de desembre de 2007; a continuació es van publicar les bases particulars a regir en el concurs.  
S'ha advertit una errada de transcripció en l'edicte esmentat en què es feia referència a la unitat d'execució residencial núm. 8 tant en el títol com en el primer paràgraf d'aquest, mentre que realment és objecte del concurs la unitat d'execució residencial núm. 9, tal com s'indicava en el cos de les bases particulars; mitjançant el present edicte es corregix la indicada errada material.  
Almoradí, 8 de febrer de 2008.- El regidor delegat d'Urbanisme: Alvaro Ferri Martínez.
Diari Oficial de la Generalitat Valenciana


Sumari del DOGV 5726, del 18-03-2008 (2008/3175)

Notificació en extracte a Irina Nina Stan i altres. Expedient 46/1848/2002.
---------------------------------------------------------------------------

### Dades del document

Número de DOGV
:   5726

Data del DOGV
:   18-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3175


Data del document
:   19-02-2008

Organisme emissor
:   Conselleria de Benestar Social

Tipus de document
:   Edicte

Notificació en extracte a Irina Nina Stan i altres. Expedient 46/1848/2002. [2008/3175]  
No havent-se pogut practicar la notificació personal als interessats, de l'acte administratiu que a continuació es relaciona, se'n procedix a la publicació en extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè els interessats puguen tindre coneixement íntegre de l'acte i en quede constància podran comparéixer, en el termini de 10 dies des de la publicació d'este anunci en el DOCV, en la seu de la Direcció Territorial de Benestar Social de València, Secció Família i Adopcions, sítia a l'avinguda del baró de Càrcer, núm. 36, València, de 9.00 a 14.00 hores.  
Expedient número: 46/1848/2002  
Persones interessades: Irina Nina Stan i José Macario Morales Olivares  
Últim domicili conegut: parador desconegut, última residència a Quart de Poblet  
Resolució de la directora territorial de Benestar Social de València, de 18 de febrer de 2008, en la qual s'adopten acords d'interés per als interessats, i se'ls advertix que contra l'esmentada resolució es pot interposar recurs davant la jurisdicció civil, d'acord amb el que preceptua la Llei d'Enjudiciament Civil i segons el que preveu la disposició addicional primera de la Llei Orgànica 1/1996, de 15 de gener, de Protecció Jurídica del Menor.   
València, 19 de febrer de 2008.- La directora territorial de Benestar Social: M. Jesús Sancho-Miñana Sánchez.
Diari Oficial de la Generalitat Valenciana


Sumari del DOGV 5843, del 05-09-2008 (2008/10557)

Adjudicació número CNMY08/AIVAJ/14. Seguritat integral a les seus administratives de l'IVAJ a la ciutat de València.
--------------------------------------------------------------------------------------------------------------------

### Dades del document

Número de DOGV
:   5843

Data del DOGV
:   05-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10749


Data del document
:   21-08-2008

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * licitació
    * adjudicació de contracte administratiu
    * contracte de serveis
    * seguretat i vigilància

Adjudicació número CNMY08/AIVAJ/14. Seguritat integral a les seus administratives de l'IVAJ a la ciutat de València. [2008/10705]  
1. Entitat adjudicadora  
a) Organisme: Institut Valencià de la Joventut  
b) Dependència que tramita l'expedient: Àrea de l'IVAJ  
c) Número de l'expedient: CNMY08/AIVAJ/14  
2. Objecte del contracte  
a) Tipus de contracte: serveis  
b) Descripció de l'objecte: seguritat integral a les seus administratives de l'IVAJ a la ciutat de València.  
c) Lot: 1  
d) Butlletí o diari oficial i data de publicació de l'anunci de licitació:  
DOCV núm. 5749, de data 24.04.2008 / correcció d'errades DOCV núm. 5753, de 30.04.2008  
3. Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma: concurs públic  
4. Pressupost base de licitació o cànon d'explotació.  
Import total: 225.000,00 euros.  
5. Adjudicació.  
a) Data: 25 de juny de 2008  
b) Contractista: Securitas Seguridad España, SA.  
c) Nacionalitat: Espanya  
d) Import o cànon d'adjudicació: 208.162,51 euros.   
València, 21 d'agost de 2008.- El cap de l'Àrea de l'IVAJ, p. d. (Direcció General de l'IVAJ -Resolució de 20.12.2001, mitjançant la qual es deleguen diverses competències i funcions; Diari Oficial de la Generalitat Valenciana núm. 4169 de 16.01.2002): Jesús Valero Balaguer.
Diari Oficial de la Generalitat Valenciana


Sumari del DOGV 5892, del 13-11-2008 (2008/12069)

Rotlle d'apel·lació número 435/08. Notificació a Gaetano Gregorio i New Look Difusión, SL.
------------------------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12067


Data del document
:   23-10-2008

Organisme emissor
:   Audiència Provincial de València. Secció 6ª

Tipus de document
:   Edicte

Descriptors 

:   * sistema judicial

Rotlle d'apel·lació número 435/08. Notificació a Gaetano Gregorio i New Look Difusión, SL. [2008/12602]  
La Secció Sisena de l'Audiència Provincial de València ha dictat, en el rotlle d'apel·lació número 435/08, la sentència que té l'encapçalament i la part dispositiva que diuen així:   
«Poder judicial  
Audiència Provincial de València  
Secció Sisena   
Rotlle número 435/2008  
Sentència número 582  
- President: Vicente Ortega Llorca  
- Magistrats:   
· María Mestre Ramos  
· José Francisco Lara Romero  
València, 29 de setembre de 2008  
La Secció Sisena de l'Audiència Provincial de València, integrada per les persones indicades al marge, ha vist este recurs d'apel·lació, interposat contra la sentència de data 20 de febrer de 2007, dictada en les actuacions de judici ordinari número 1255/2004, tramitades pel Jutjat de Primera Instància número 1 de València, sobre reclamació de quantitat.   
Han sigut parts en el recurs, com a apel·lant, Jaime Vidal Alamar; demandat, representat per Javier Roldán García, procurador dels tribunals, i assistit de Francisco Canet Rives, lletrat; i, com a apel·lades, Eurolar, SA, representada per Eva María Leonor Rovira, procuradora dels tribunals, i assistida de Juan Carlos Pérez Pérez, i els demandats Antonio Domínguez Jiménez i Gaetano Gregorio, i New Look Difusión, SL, en situació processal de rebel·lia.  
És ponent José Francisco Lara Romero, el qual expressa el parer del tribunal.  
En nom del rei, i per l'autoritat que ens conferix la Constitució aprovada pel poble espanyol.  
Decidim  
1. Desestimem el recurs interposat per Jaime Vidal Alamar.  
2. Confirmem la sentència impugnada.  
3. Imposem a la part demandada les costes d'esta alçada.  
I quan pertoque, retorneu al jutjat de procedència les actuacions originals, amb un certificat d'esta resolució perquè s'execute i es complisca.  
Esta és la nostra sentència, que pronunciem, manem i firmem.  
No s'hi pot interposar recurs de cassació».  
Esta cèdula es publica en el Diari Oficial de la Comunitat Valenciana a fi de notificar a la part incompareguda Gaetano Gregorio i New Look Difusión, SL.  
València, 23 d'octubre de 2008.- La secretària: Eugenia Rosa Martín Landete.